قلات (تلار حوالکار) بلوچستان عوامی پارٹی نا ضلعی ترجمان کامریڈ سلام لانگو سینئر راہشون حافظ منیر احمد بنگلزئی‘ محمد نور فاروقی اسک پارینو کہ کورونا وائرس نا کیس تا ودنگ ناسوب آن حکومت بلوچستان نا کنڈآن لاک ڈاﺅن ءِ ودفنگ گچین ءُ فیصلہ اس‘ وزیراعلیٰ بلوچستان جام کمال خان و وزیرداخلہ میر ضیاءاللہ لانگو بلوچستان نا الس نا شونداری وشونہالی کن دے و نن خواری کننگ اٹی کننگ اٹی ءُ و داڑتون اوار کورونا کون آ دَین آن رکھنگ کن حکمت عملی جوڑ کننگ اٹی ءُ ہراکہ سفت کڑزرہ۔ او مستی پاریر کہ بدبختی اٹ 70سال آن الس و بلوچستان نا شونداری کن ہچ ءُ جم پالیسی اس جوڑ کننگتو مسکوہی السی نمائندہ غاک تینا دور تے ٹی بیرہ اقتدار نا مزہ ہلکر‘ قدرتی معدنیات آن امپوک صوبہ نا الس ناپسماندگی نازموارمسکوہی پن انانمائندہ غاک ءُ ہرافک وخت اس قوم پرستی ناپن آ و وخت اس مذہب نا پن آ الس ءِ ریفیر۔
